CELEX: 62009TN0367
Language: el
Date: 2009-09-18 00:00:00
Title: Υπόθεση T-367/09: Προσφυγή-αγωγή της 18ης Σεπτεμβρίου 2009 — Tecnoprocess κατά Επιτροπής και Αντιπροσωπείας της Ευρωπαϊκής Επιτροπής στη Δημοκρατία της Νιγηρίας

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/82
            
         Προσφυγή-αγωγή της 18ης Σεπτεμβρίου 2009 — Tecnoprocess κατά Επιτροπής και Αντιπροσωπείας της Ευρωπαϊκής Επιτροπής στη Δημοκρατία της Νιγηρίας
   (Υπόθεση T-367/09)
   2009/C 267/145
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα-Ενάγουσα: Tecnoprocess Srl (Ρώμη, Ιταλία) (εκπρόσωπος: A. Majoli, avvocato)
   
      Καθών-Εναγόμενες: Επιτροπή των Ευρωπαϊκών Κοινοτήτων, Αντιπροσωπεία της Ευρωπαϊκής Επιτροπής στη Δημοκρατία της Νιγηρίας
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Πρωτοδικείο:
   
               —
            
            
               να διαπιστώσει, κατά το άρθρο 232 ΕΚ, την παράλειψη της Αντιπροσωπείας ΕΕ στην Abuya και της Ευρωπαϊκής Επιτροπής.
            
         
               —
            
            
               να αναγνωρίσει, βάσει του άρθρου 288 της Συνθήκης, ότι η Αντιπροσωπεία και η Επιτροπή υπέχουν εξωσυμβατική ευθύνη έναντι της προσφεύγουσας-ενάγουσας και να τις υποχρεώσει, εις ολόκληρον, να της καταβάλουν ως αποζημίωση ποσό ύψους 600 000 ευρώ (ολογράφως: εξακόσιες χιλιάδες)
            
         
      Ισχυρισμοί και κύρια επιχειρήματα
   
   Η εν προκειμένω προσφεύγουσα-ενάγουσα εταιρία είναι η ίδια με εκείνη στην υπόθεση T-264/09, Tecnoprocess κατά Επιτροπής και Αντιπροσωπείας της Ευρωπαϊκής Επιτροπής στο Βασίλειο του Μαρόκου (1).
   Αντικείμενο της διαφοράς είναι οι όροι εκτελέσεως της συμβάσεως «EuropeAid 123511/D/SUP/NG — Προμήθεια, εγκατάσταση, παράδοση, θέση σε λειτουργία και μετά την πώληση εξυπηρέτηση για 114 γεννήτριες 27 Kva στο πλαίσιο του Κοινοτικού Προγράμματος Στηρίξεως της Νιγηρίας PRIME», που αποσκοπεί στην εξασφάλιση της προμήθειας και εγκαταστάσεως 114 γεννητριών 27 Kva, καθώς και την παροχή υπηρεσιών εξυπηρετήσεως μετά την πώληση, υπέρ του «National Authorising Officer, National Planning Commission» και, ειδικότερα στους τόπους εγκαταστάσεως του προαναφερθέντος οργάνου σε διάφορες γεωγραφικές περιοχές ανά τη Νιγηρία.
   Η ενάγουσα ισχυρίζεται ότι οι καθών-εναγόμενες δεν κατέβαλαν την ενδεδειγμένη επιμέλεια κατά την επίβλεψη των όρων εκτελέσεως της επίμαχης συμβάσεως, παραλείποντας να εξεύρουν μία ικανοποιητική για τα συμφέροντά της λύση κατόπιν της διαπιστωθείσας σοβαρής αδυναμίας παροχής κατά την εκτέλεση της συμβάσεως.
   Προς στήριξη των αιτημάτων της, η ενάγουσα προβάλλει παρεμφερείς ισχυρισμούς και κύρια επιχειρήματα με εκείνους στην προπαρατεθείσα υπόθεση Τ-264/09.
   
      (1)  ΕΕ C 220, της 12.09.09, σ. 16.